FCSB, distrusă după eșecul cu Rapid: "Parcă era o echipă de liga a doua!"
FCSB, liderul Superligii, a fost surclasată de Rapid, pe Arena Națională, 0-4 (0-1), în etapa a 30-a, ultima a sezonului regulat.
După meci, Valeriu Răchită a oferit mai multe declarații.
El a avut o reacție dură și chiar a făcut câteva ironii la adresa echipei lui Becali.
"I-a lovit acceleratul. Așa apărare cum am văzut aseară la FCSB nu am mai văzut de mult. Parcă era o echipă de liga a doua care este surclasată de o echipă de eșalon superior.
Au fost greșeli incredibile de poziționare. N-am văzut atitudine. Vezi că te umilește, măcar un cartonaș galben. Aici au greșit jucătorii FCSB pentru că și-au atras foarte multe critici din partea suporterilor", a spus Vivi Răchită, potrivit Fanatik.